text: Stort brevduekapløb i Rørkær
  27 april 2015 kl. 08.37
  Orla Kærgaard fra Rørkær er i fuld sving med at gøre klar til brevdue kapløbet d. 22. august
  I Rørkær øst for Tønder står over 150 duer lige nu klar i dueslagene. Inden længe skal de deltage i et kapløb, hvor duer fra Danmark, Norge og Tyskland dyster om at komme hurtigst hjem til Rørkær.
  Konkurrencen hedder Marsk-Cup, og det er Orla Kærgaard fra Rørkær, der står bag konkurrencen.
  Duerne i konkurrencen har en værdi af op til ti tusind kroner, og den due der kommer hurtigst hjem skaffer sin ejer 20.000 kroner.
  Du kan høre meget mere om livet som brevdue-entuatist og finde ud af, hvordan man træner brevduerne. Det er alt sammen i dagens udgave af Naboer, der sendes på TV SYD+ klokken 15:00, 19:55 og 22:35.
  